Olivenza

Olivenza es un municipio que se trova in le region de Extremadura, Espania, in le ripa sinistre del fluvio Guadiana, quasi in fronte del Citate de Elvas, Portugal, circa 24 km a sud de Badajoz, Espania. Le Territorio de Olivenza ha un configuration triangular, con duo de su vertices reposante sur Guadiana e le tertie internante se in Espania verso sud-est. 

 Description 
Municipio de Badajoz, in Espania.

 Citates e villages 

 Olivenza
 San Francisco
 San Rafael
 Villarreal
 Santo Domingo de Gusmán
 San Benito de la Contienda
 San Jorge de Alor
 Táliga

 Superficie 
750 km²

 Historia 
In 20 de maio 1801, Espania in alliantia con le Francia napoleonic invadeva Portugal durante le Guerra del Oranges, occupante grande parte de Alto-Alentejo. Commandate per le "Generalissimo" Manuel Godoy, le truppas espaniol circumfereva e prendeva Olivenza.

Portugal, vincite per Napoleon e Carlo IV, esseva obligate a consignar a Espania, in qualitate de conquesta, Olivenza, su territorio e populos desde le fluvio Guadiana, firmante in 6 de junio le Tractato de Badajoz.

Frustrate le ambitiones franco-napoleonic, le Europa se reuniva in le Congresso de Viena, aperite in septembre 1814. Ibi esseva representate le principal potentias: Anglaterra, Austria, Prussia e Russia, mais etiam Portugal, Espania, Svedia, assi como le vincite Francia. On constitueva le “Comité del Octo” que esserea le organo principal del congresso. 
Le travalios esseva prolongate usque al anno sequente e le Acta Final esseva firmate in 9 junio 1815.

Insimul al firmas del representantes de Austria (Metternich), de Francia (Talleyrand), de Anglaterra, de Prussia, de Russia e de Svedia, veniva lo de D. Pedro de Sousa Holstein, le futur Duce de Palmela, chef del delegation portugese. Espania, que alora non esseva presente, ha subscribite le Acta in 7 de maio 1817.

Le Acta del Congresso de Viena, in su articulo 105º, prescribeva:

"Les Puissances, reconnaissant la justice des réclamations formées par S. A. R. le prince régent de Portugal e du Brésil, sur la ville d'Olivenza et les autres territoires cédés à la Espagne par le traité de Badajoz de 1801, et envisageant la restitution de ces objets, comme une des mesures propres à assurer entre les deux royaumes de la péninsule, cette bonne harmonie complète et stable dont la conservation dans toutes les parties de l'Europe a été le but constant de leurs arrangements, s'engagent formellement à employer dans les voies de conciliation leurs efforts les plus efficaces, afin que la rétrocession des dits territoires en faveur du Portugal soi effectuée; et les puissances reconnaissent, autant qu'il dépend de chacune d'elles, que cet arrangement doit avoir lieu au plus tôt".

"Le Potentias, recognoscente le justitia del reclamationes formate per S. A. R. le prince regente de Portugal e de Brasil, sur le citate de Olivença/Olivenza e le altere territorios cedite a Espania per le Tractato de Badajoz de 1801, e contemplante le restitution de tal objectos como un del mesuras proprie a assecurar inter le duo regnos del peninsula iste bon harmonia complete e stabile cuje conservation in tote le partes del Europa ha essite le objectivo constante de lor arrangiamentos, se ingagia formalmente a emplear in le vias del conciliation lor effortios plus efficace, a fin que le retrocession de tal territorios in favor de Portugal sia effectuate; e le Potentias recognosce, secundo lo que depende de cata un de illos, que iste arrangiamento debe haber loco le plus tosto possibile."

Espania sustene que Olivenza esseva conquerite per Espania e non per le Francia napoleonic, ergo le firma del tractato de Vienna esseva facite como vincitor e non pro ceder territorios legitimemente acquirite.

Hodie, in le 2006, illo es ancora sub administration de Espania contestate per Portugal.

 Ligamines externe 
 http://www.unex.es/edafo/ComOlivenza.html 
 http://imigrantes.no.sapo.pt/olivenca2.gif 

Categoria:Citates in Espania